Document ID: /roh_data/filtered/fineweb-2-filterrobots_roh.jsonl.gz/35390

- Plinavant ha il cussegl communal decidì, da betg registrar il tun da las sesidas dal cussegl communal. Quellas vegnan en l’avegnir vinavant protocolladas.
- Sco persuna cun vusch consultativa per la cumissiun da bajegiar è vegnì elegì l’architect Marcel Liesch . El è creschì si a Brinzauls e maina in biro d’architectura a Cuira. La cumissiun da bajegiar vegn manada da Thomas Parpan.
- A la suprastanza è vegnì inoltrà in postulat suttascrit dad otg persunas ch’appartegnan al parlament. Il postulat pretenda da reducir il tempo cunzunt per las vias da quartier e las vias lateralas sin 30 kilometers per ura.
- A la sesida dal cussegl communal è plinavant vegnì ditg adia a Marcus Lenz. El ha presidià ils davos onns la vischnanca burgaisa da Vaz.
- Sut varia ha il president communal da Vaz communitgà che la vischnanca da Zollikon vegnia proximamain a decider sch’el veglia vender il terren a Sanaspans ad in interessent da Cuira. Zollikon n’haja nagin interess pli da far diever dal terren da bajegiar sco previs in hotel a Sanaspans. Là posseda la vischnanca turitgaisa gia blers onns ina chasa per champs da vacanzas.
RTR novitads 10:00